section_heading: Događaji u kući
paragraph_text: Sljedećeg ponedjeljka Big Brother je stanarima rekao da moraju izabrati najgoreg stanara koji je već napustio kuću, te da će im se upravo ta osoba ponovno pridružiti u petak. Vijest je bila lažna. U srijedu je Big Brother stanare iznenadio ulaskom dvojice stripera u kuću, a poslije njihovog plesa Martina se odlučila kupati u bazenu. Vidjela je Krešu kako probava vodu i gurnula ga u bazen. Krešo je nosio mikrofon koji je u vodi bio uništen. To je jako razljutilo Big Brothera koji je odlučio strogo kazniti Martinu. Zabranio joj je svaku vrstu komunikacije s drugim stanarima, osim one pantomimom. Do petka nije smjela ispustiti ni jedan zvuk.